“PAXTA TOLASINING IChKI VA HAQIQATDA SOTILGAN NARXLARI OʻRTASIDAGI IJOBIY FARQ MABLAGʻLARINI “PAXTASANOAT” HUDUDIY AKSIYADORLIK BIRLAShMASINING MAXSUS HISOB RAQAMIGA TOʻPLASh VA UNING IShLATILIShI TARTIBI TOʻGʻRISIDA”GI NIZOMGA OʻZGARTIRIShLAR KIRITISh HAQIDA
(order, 2018-05-14)

Oʻzbekiston Respublikasi Prezidentining 2011-yil 30-dekabrdagi PQ–1675-sonli “Oʻzbekiston Respublikasining 2012-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida”gi (Oʻzbekiston Respublikasi qonun hujjatlari toʻplami, 2011-y., 52-son, 561-modda) qaroriga muvofiq buyuraman: 1. Oʻzbekiston Respublikasi Moliya vazirining 2009-yil 23-fevraldagi 8-son buyrugʻi (roʻyxat raqami 1922, 2009-yil 18-mart) (Oʻzbekiston Respublikasi qonun hujjatlari toʻplami, 2009-y., 12-son, 135-modda) bilan tasdiqlangan “Paxta tolasining ichki va haqiqatda sotilgan narxlari oʻrtasidagi ijobiy farq mablagʻlarini “Paxtasanoat” hududiy aksiyadorlik birlashmasining maxsus hisob raqamiga toʻplash va uning ishlatilishi tartibi toʻgʻrisida”gi nizomga ilovaga muvofiq oʻzgartirishlar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. 2 va 3-bandlar quyidagi tahrirda bayon etilsin: “2. Paxta tolasini chet el valyutasiga eksport qilishda nol darajali stavka boʻyicha qoʻshilgan qiymat soligʻi (keyingi oʻrinlarda QQS deb yuritiladi) solinadi. Paxta tolasini respublika ichki korxonalariga sotishda 20 foizli stavka boʻyicha QQS solinadi. 3. Paxta tolasining ichki narxi quyidagicha aniqlanadi: eksportga sotish uchun moʻljallangani — QQSni nol darajali stavkasini hisobga olgan holda; respublika korxonalariga sotish uchun moʻljallangani — QQSni hisobga olgan holda 20 foizli stavka boʻyicha.”. 2. 5-band quyidagi tahrirda bayon etilsin: “5. Paxta tolasining ichki va sotilgan narxlari oʻrtasidagi farq har oyda “Paxtasanoat” HAB tomonidan quyidagicha aniqlanadi: eksportga sotishda — ushbu Nizomning 1-ilovasiga muvofiq shaklda paxta tolasining ichki va eksportga sotilgan narxlari oʻrtasidagi ijobiy farqning hisob-kitobi boʻyicha; respublika ichki korxonalariga sotishda — ushbu Nizomning 2-ilovasiga muvofiq shaklda respublika korxonalariga paxta tolasini ichki va sotilgan narxlari oʻrtasidagi ijobiy (salbiy) farqning hisob-kitobi boʻyicha.”. 3. 12 — 14-bandlar quyidagi tahrirda bayon etilsin: “12. Ijobiy farq summasi soliq solish obyekti hisoblanmaydi va 50 foizgacha boʻlgan miqdorda — paxtachilik fermer xoʻjaliklariga keyinchalik budjetga va budjetdan tashqari jamgʻarmalarga yoʻnaltirilgan holda kreditorlik qarzini soʻndirish uchun, qolgan qismi — “Oʻzpaxtasanoat” uyushmasi korxonalarining budjet va budjetdan tashqari jamgʻarmalar oldidagi qarzini soʻndirishga yoʻnaltiriladi. Fermer xoʻjaliklarida Davlat budjeti va budjetdan tashqari jamgʻarmalar oldida, shuningdek xizmat koʻrsatuvchi tarmoqlarning tashkilotlaridan qarzdorlik mavjud boʻlmagan taqdirda mablagʻlardan “Oʻzkimyosanoat” DAK, “Oʻzbekenergo” DAK, “Oʻzneftmahsulot” AK, “Oʻzagromashservis” uyushmasi, “Agrotexservis” MChJ, “Oʻzqishloqxoʻjalikmashlizing” ALK, “Oʻzmashlizing” ShK tashkilotlariga oldindan haq toʻlash uchun foydalaniladi. 13. “Paxtasanoat” HAB mablagʻlar tushishiga koʻra, 1 ish kuni davomida maxsus hisob raqamidan Jamgʻarmaning tegishli hisob-raqamlariga mablagʻlarni quyidagicha oʻtkazadi: keyinchalik budjetga va budjetdan tashqari jamgʻarmalarga yoʻnaltirilgan holda kreditorlik qarzini soʻndirish uchun paxtachilik fermer xoʻjaliklariga yoʻnaltirish uchun; “Oʻzpaxtasanoat” uyushmasi korxonalarining budjet va budjetdan tashqari jamgʻarmalar oldidagi qarzini soʻndirish uchun. 14. Budjet va budjetdan tashqari jamgʻarmalar oldida qarzdorligi mavjud boʻlmagan “Oʻzpaxtasanoat” uyushmasi korxonalari boʻyicha ijobiy farq summasi “Oʻzpaxtasanoat” uyushmasining maxsus hisob raqamiga yoʻnaltiriladi. “Oʻzpaxtasanoat” uyushmasining maxsus hisob raqamiga kelib tushgan mablagʻlar qolgan “Paxtasanoat” HABlarning budjet va budjetdan tashqari jamgʻarmalar oldidagi qarzdorligini qoplashga proporsional ravishda yoʻnaltiriladi.”. 4. Ilova mazkur oʻzgartirishlarning 1 va 2-ilovalariga muvofiq tahrirdagi 1 va 2-ilovalar bilan almashtirilsin. 5. Mazkur oʻzgartirishlar “Oʻzpaxtasanoat” uyushmasi bilan kelishilgan.